Suomen talous voisi saada yllättävän vauhdittajan paljon parjatuista kaivoksista – mineraalivarantojen arvo on peräti 500 miljardia euroa

Suomen tunnettujen mineraalivarantojen arvo on 500 miljardia euroa. Elinkeinoministeri Mika Lintilän mielestä niitä pitäisi alkaa hyödyntää tehokkaammin.

Suomessa pitäisi tehdä paljon nykyistä enemmän kaivosteollisuuden edistämiseksi ja sen jalostusarvon kasvattamiseksi, sanoo elinkeinoministeri Mika Lintilä (kesk). Etenkin akkukemikaalien valmistamisessa olisi runsaasti uusia liiketoimintamahdollisuuksia.